 RAIS John Magufuli amemteua Thomas Absalom kuwa Mkuu wa Wilaya ya Mwanga mkoani Kilimanjaro na Charles Kabeho kuwa mkuu wa wilaya ya Tarime mkoani Mara.Wanachukua nafasi za wakuu wa wilaya hizo, ambao uteuzi wao umetenguliwa.Rais Magufuli ametengua uteuzi wa Glorious Luoga na Aaron Mbogho.Katibu Mkuu Kiongozi, Balozi John Kijazi alitangaza mabadiliko hayo, Dar es Salaam jana.Pia Balozi Kijazi alisema Rais Magufuli amewateua majaji 6 wa Mahakama Kuu kuwa majaji wa Mahakama ya Rufani ;na mahakimu na wanasheria 15 kuwa majaji wa Mahakama Kuu.Alisema wateuliwa wote hao, wataapishwa Januari 29, mwaka huu jijini Dar es Salaam.